《赫山谒九龙神庙》
清代·杜灏

太行南走紫烟寒，叠嶂层峰势郁盘。天半山容如渥赭，殿中龙郁欲流丹。

九潭戛击乱钟磬，七鹗翱翔交羽翰。到此凛然师尹喻，人间遥指五云端。

作者简介：杜灏，字载良，一字拙初，号莪村，清无锡人。甲子举人，官直隶沙河知县，有惠政。尝植万柳于沙河之滨，又于附郭洛阳诸村沙地令民多栽梨杏，一时比之花县，民赖其利，辑沙河志，卒于官，以子玉林贵累赠刑部左侍郎。